**13. ZAGREB FILM FESTIVAL – NAGRADE**

 **DUGOMETRAŽNI PROGRAM:**
**Zlatna kolica za najbolji dugometražni film i nagrada u iznosu od 4.000 eura**

**SAULOV SIN / SON OF SAUL / SAUL FIA
László Nemes / Mađarska / 2015 / 107'**

''Izuzetno dirljiv film. Remek-djelo. Nezaboravan. Pobjednik Zagreb Film Festivala. Fizički doživljaj. Nesvakidašnji film. Nagradu Zlatna kolica dodjeljujemo filmu *Saulov sin*.''

Posebno priznanje u dugometražnoj konkurenciji

**RAT / A WAR / KRIEGEN
Tobias Lindholm / Danska / 2015 / 115'**

''Posebno priznanje dodjeljujemo filmu koji savršeno prikazuje složene moralne probleme našeg vremena.''

**TANNA
Bentley Dean & Martin Butler / Australija, Vanuatu / 2015 / 104'**

''Posebno priznanje dodjeljujemo snažnom i prekrasnom pripovijedanju drevne priče. *Tanna*.''

**KRATKOMETRAŽNI PROGRAM:**

**Zlatna kolica za najbolji kratki igrani film i nagrada u iznosu od 1.000 eura**

**NEKOLIKO SEKUNDI / A FEW SECONDS / QUELQUES SECONDES**

**Nora El Hourch / Francuska / 2015 / 16'**

*''Nekoliko sekundi* je dojmljiv, naturalistički i beskompromisni prikaz žene u okrutnim situacijama. Sirov, snažan i hrabar. Dokumentaristički pristup u najboljem izdanju.''

Posebno priznanje u kratkometražnoj konkurenciji

**NEMIR / FERNWEH
Ena Sendijarevic / Nizozemska / 2014 / 14'**

*''Nemir* je film tihe snage, smirenog ozračja i izvrsnih izvedbi dvoje mladih glumaca. Film koji vas progoni i dugo nakon odjavne špice.''

**KOCKICE:**

**Zlatna kolica za najbolji hrvatski film u programu Kockice i nagrada u iznosu 10.000 kuna**

 **ZVJERKA / THE BEAST**

**Daina O. Pusić / 2015 / 21'**

''*Zvjerka* je odvažan, originalan i provokativan film koji najavljuje dolazak talentirane autorice. Bravurozno snimanje sa srcem, uz nastupe dviju neustrašivih glumica.''

Posebno priznanje u programu Kockice

**NAS DVA / TWO ALL ALONE**

**Andrija Mardešić / 2015 / 27'**

''*Nas dva* je profinjena i univerzalna priča koja osvaja iskrenošću i humorom.''

**PIKNIK / PICNIC**

**Jure Pavlović / 2015 / 13'**

*''Piknik* donosi svjež pristup klasičnoj priči, dirljiv i snažan u svojoj jednostavnosti.''

**Program PLUS**

**PRINC / Prince / Prins
Sam de Jong / Nizozemska / 2015 / 78'**

''Odabarali smo ovaj film kao predstavnika nečeg drugačijeg. Iako su se svi filmovi usredotočili na ljubavne zavrzlame karakteristične za našu dob, u ovom filmu se upliće i problem društvenog neprihvaćanja. *Princ* nas potiče da ostvarimo svoje snove bez obzira na prepreke. Kombinacijom kadrova i boja pokušava se uljepšati surova svakidašnjica socijalne amsterdamske četvrti. Ovaj umjetnički film za mlade toplo preporučujemo svima jer se svatko od nas pronašao u jednoj od prinčevih osobina. Ovim putem također želimo zahvaliti Zagreb Film Festivalu što je i nama mladima pružio ovakvu priliku.''

**HT nagrada publike**

**NOVI KLINAC/ THE NEW KID / LE NOUVEAU
Rudi Rosenberg / Francuska / 2015 / 80'**

 **ŽIRIJI**

Dugometražni igrani program:

**Levan Koguashvili**, redatelj, dobitnik Zlatnih kolica za najbolji dugometražni igrani film 2014.

**Christoph Thoke**, producent

**Jessica Woodworth**, redateljica

Kratkometražni igrani film i Kockice

**Andrei Creţulescu**, redatelj, dobitnik Zlatnih kolica za nabolji kratkometražni film 2014.

**Sata Cissokho**, voditeljica festivala

**Sonja Tarokić**, redateljica, dobitnica Zlatnih kolica za najbolji film u programu Kockice 2014.

Žiri PLUS (mladi žiri)

**Nino Potrkač**

**Josip Čačković**

**Natalie Dech**

**Eva Lotta Čimbur Pukšec**

**Dora Subotić**